CELEX: 52010PC0305
Language: da
Date: 2010-06-10
Title: Forslag til RådetS gennemførelsesafgørelse om tilladelse til Frankrig og Italien til at indføre en særlig foranstaltning, der fraviger artikel 5 i direktiv 2006/112/EF om det fælles merværdiafgiftssystem

|

52010PC0305

 Forslag til RådetS gennemførelsesafgørelse om tilladelse til Frankrig og Italien til at indføre en særlig foranstaltning, der fraviger artikel 5 i direktiv 2006/112/EF om det fælles merværdiafgiftssystem  /* KOM/2010/0305 endelig udg. - NLE 2010/0166 */  

	[pic] | EUROPA-KOMMISSIONEN |Bruxelles, den 10.6.2010KOM(2010)305 endelig2010/0166 (NLE)Forslag tilRÅDETS GENNEMFØRELSESAFGØRELSEom tilladelse til Frankrig og Italien til at indføre en særlig foranstaltning, der fraviger artikel 5 i direktiv 2006/112/EF om det fælles merværdiafgiftssystemBEGRUNDELSEBAGGRUNDEN FOR FORSLAGETI henhold til artikel 395 i Rådets direktiv 2006/112/EF af 28. november 2006 om det fælles merværdiafgiftssystem[1] (i det følgende benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle opkrævningen af moms eller for at forhindre visse former for afgiftsunddragelse eller -undgåelse.Ved breve registreret i Kommissionens Generalsekretariat henholdsvis den 19. november 2009 og den 19. juni 2009 anmodede Den Franske Republik og Den Italienske Republik om tilladelse til at anvende en foranstaltning, der fraviger momsdirektivets artikel 5.Den Franske Republik og Den Italienske Republik indgik med henblik på at lette vejtrafikken mellem de to lande en aftale den 12. marts 2007 om at gennemføre en samlet forvaltningsstruktur for vejtunnellen Col de Tende, som er en fast vejforbindelse mellem de to medlemsstater. I henhold til aftalen får Italien navnlig opgaven med driften, vedligeholdelsen og sikkerheden af den eksisterende tunnel samt opførelsen og efterfølgende driften, vedligeholdelsen og sikkerheden af en ny tunnel, der skal ligge langs med den eksisterende tunnel. Den nye tunnel skal føre trafikken i den ene retning, mens den eksisterende tunnel fører trafikken i den anden retning.Da den gamle og den nye tunnel både ligger på Den Franske Republiks og Den Italienske Republiks område, vil det uden en forenklingsforanstaltning være nødvendigt at fastslå det nøjagtige sted for alle de afgiftspligtige transaktioner i forhold til det område, hvorpå hver enkelt del af driften, vedligeholdelsen og sikkerheden af begge tunneller udføres, hvilket også gælder i forbindelse med opførelsen af den nye tunnel.Derfor har Den Franske Republik og Den Italienske Republik anmodet om tilladelse til at anse hele anlægsområdet for den eksisterende tunnel samt anlægsområdet for den nye tunnel for at være omfattet af Den Italienske Republiks område med hensyn til levering af varer, tjenesteydelser, erhvervelser og indførsler inden for EU med henblik på opførelsen samt driften, vedligeholdelsen og sikkerheden af de to tunneller.Andre medlemsstater har fået tilladelse til lignende fravigelser.HØRING AF BERØRTE PARTER OG KONSEKVENSVURDERINGDer har ikke været behov for høring eller ekstern ekspertbistand.FORSLAGETS RETLIGE ASPEKTERAfgørelsen giver Den Franske Republik og Den Italienske Republik tilladelse til at indføre en særlig foranstaltning, der fraviger momsdirektivets artikel 5 med hensyn til opførelsen, driften, vedligeholdelsen og sikkerheden af vejtunnelen Col de Tende.Afgørelsen har hjemmel i momsdirektivets artikel 395.Afgørelsen vedrører en tilladelse, der gives til to medlemsstater på deres egen anmodning, og udgør ikke en forpligtelse.I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål.I henhold til momsdirektivets artikel 395 kan de fælles momsregler kun fraviges, hvis Rådet med enstemmighed på forslag af Kommissionen giver tilladelse hertil. En rådsafgørelse er det eneste egnede middel, da den kan rettes til en enkelt medlemsstat.BUDGETMÆSSIGE KONSEKVENSERForslaget har ingen negative konsekvenser for Unionens budget.2010/0166 (NLE)Forslag tilRÅDETS GENNEMFØRELSESAFGØRELSEom tilladelse til Frankrig og Italien til at indføre en særlig foranstaltning, der fraviger artikel 5 i direktiv 2006/112/EF om det fælles merværdiafgiftssystemRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2006/112/EF af 28. november 2006 om det fælles merværdiafgiftssystem[2], særlig artikel 395, stk. 1,under henvisning til forslag fra Europa-Kommissionen ogud fra følgende betragtninger:1.  Ved breve registeret i Kommissionen Generalsekretariat henholdsvis den 19. november 2009 og den 19. juni 2009 anmodede Frankrig og Italien om tilladelse til at indføre en særlig afgiftsforanstaltning i forbindelse med driften, vedligeholdelsen og sikkerheden af den eksisterende vejtunnel Col de Tende samt opførelsen, driften, vedligeholdelsen og sikkerheden af en ny tunnel, der skal ligge langs med den eksisterende tunnel.2.  Kommissionen underrettede de andre medlemsstater om Frankrigs og Italiens anmodninger ved brev af 14. december 2009. Ved brev af 17. december 2009 underrettede Kommissionen Frankrig og Italien om, at den rådede over alle de oplysninger, den fandt nødvendige for at kunne vurdere anmodningen.3.  Vejtunnellen Col de Tende er en fast vejforbindelse mellem Frankrig og Italien. I en aftale af 12. marts 2007 mellem de to medlemsstater blev Italien udpeget som ansvarlig for driften, vedligeholdelsen og sikkerheden af den eksisterende tunnel samt for opførelsen, driften, vedligeholdelsen og sikkerheden af den nye tunnel, som, når den er opført, vil lede trafikken i den modsatte retning end den eksisterende tunnel.4.  I henhold til foranstaltningen vil hele anlægsområdet for den eksisterende tunnel samt anlægsområdet for den nye tunnel blive anset for at være omfattet af Italiens område med hensyn til levering af varer, tjenesteydelser, erhvervelser og indførsler inden for EU med henblik på opførelsen samt driften, vedligeholdelsen og sikkerheden af de to tunneller. I mangel af en sådan foranstaltning ville det som følge af territorialitetsprincippet være nødvendigt ved hver leverance at fastslå, hvorvidt beskatningsstedet er Frankrig eller Italien.5.  Hensigten med foranstaltningen er derfor at forenkle proceduren for opkrævning af moms på driften, vedligeholdelsen og sikkerheden af den eksisterende tunnel samt opførelsen, driften, vedligeholdelsen og sikkerheden af den nye tunnel.6.  Fravigelsen har ikke negative indvirkninger på Unionens egne momsindtægter -VEDTAGET DENNE AFGØRELSE:Artikel 1Ved fravigelse af artikel 5 i direktiv 2006/112/EF gives der tilladelse til Frankrig og Italien til at anse hele anlægsområdet for den eksisterende vejtunnel Col de Tende samt anlægsområdet for den nye vejtunnel Col de Tende, der skal ligge langs med den eksisterende tunnel, for at være omfattet af Italiens område med hensyn til levering af varer, tjenesteydelser, erhvervelser og indførsler inden for EU med henblik på opførelsen og den efterfølgende drift, vedligeholdelse og sikkerhed af den nye tunnel samt driften, vedligeholdelsen og sikkerheden af den eksisterende tunnel.Artikel 2Denne afgørelse er rettet til Den Franske Republik og Den Italienske Republik.Udfærdiget i Bruxelles, denPå Rådets vegneFormand [1] EUT L 347 af 11.12.2006, s. 1.[2] EUT L 347 af 11.12.2006, s. 1.